title: Regulamentul de punere în aplicare (UE) 2021/1880 al Comisiei din 26 octombrie 2021 de rectificare a versiunii în limba polonă a Regulamentului de punere în aplicare (UE) 2019/317 de instituire a unui sistem de performanță și de tarifare în cadrul cerului unic european (Text cu relevanță pentru SEE)

text:
                  27.10.2021

                  RO

                  Jurnalul Oficial al Uniunii Europene

                  L 380/1

         REGULAMENTUL DE PUNERE ÎN APLICARE (UE) 2021/1880 AL COMISIEI
         din 26 octombrie 2021
         de rectificare a versiunii în limba polonă a Regulamentului de punere în aplicare (UE) 2019/317 de instituire a unui sistem de performanță și de tarifare în cadrul cerului unic european
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (regulamentul-cadru) (1), în special articolul 11 alineatul (6),
         având în vedere Regulamentul (CE) nr. 550/2004 al Parlamentului European și al Consiliului din 10 martie 2004 privind prestarea de servicii de navigație aeriană în cerul unic european (regulamentul privind prestarea de servicii) (2), în special articolul 15 alineatul (4),
         întrucât:

                     (1)

                     Versiunea în limba polonă a Regulamentului de punere în aplicare (UE) 2019/317 al Comisiei (3) conține erori care afectează domeniul de aplicare al următoarelor dispoziții: la articolul 14 alineatul (1) prima teză și la articolul 15 alineatul (1) prima teză, în ceea ce privește criteriul de evaluare a coerenței obiectivelor de performanță; la articolul 21 alineatul (3), în ceea ce privește condiția stabilirii unei zone tarifare terminale specifice; la articolul 22 alineatul (5) al treilea paragraf teza introductivă, în ceea ce privește zonele tarifare pentru care sunt stabilite costurile determinate; la articolul 22 alineatul (7) a doua teză, în ceea ce privește obligația autorităților naționale de supervizare de a examina documentele contabile relevante; în anexa I secțiunea 1 punctul 2.1 litera (c), punctul 2.2 litera (a) subpunctul (iii) și punctul 2.2 litera (b) subpunctul (iv), în ceea ce privește punctele de intrare sau de ieșire utilizate la calcularea indicatorilor pentru zborurile cu plecarea sau sosirea pe un aeroport din afara spațiului aerian european; în anexa I secțiunea 1 punctul 3.1 litera (b), în ceea ce privește definiția „orei de decolare calculate”; în anexa I secțiunea 2 punctul 1.2 litera (d), în ceea ce privește spațiul aerian pentru care se calculează rata nerespectării distanțelor minime de separare; în anexa I secțiunea 2 punctul 2.1 litera (b) și punctul 2.2 litera (b) subpunctul (iii) în ceea ce privește definiția „segmentului pe rută”; în anexa II punctul 3.3 litera (e), în anexa IV punctul 2.1 litera (d) subpunctul (iii), în anexa VII tabelul 1 punctele 3 și 3.4, în anexa VII punctul 2.1 litera (i) și în anexa XI punctul 1.2 litera (f), în ceea ce privește calcularea costului capitalului; în anexa IV punctul 1.3, în ceea ce privește valorile de referință; în anexa VI punctul 1.2 litera (d) și punctul 2.1 litera (d), în ceea ce privește domeniul de aplicare al obligațiilor de raportare cu privire la tendințe; în anexa VI punctul 2.1 litera (a) al doilea paragraf, în ceea ce privește tipul de date care fac obiectul excepției; în anexa XIII punctul 1.1 litera (a), în ceea ce privește valoarea de referință pe care se bazează valoarea-pivot; și în anexa XIII punctul 2.1 litera (a) primul paragraf și punctul 2.1 litera (b) primul paragraf, în ceea ce privește condiția pentru calcularea avantajului și a dezavantajului financiar.

                     (2)

                     Prin urmare, versiunea în limba polonă a Regulamentului de punere în aplicare (UE) 2019/317 trebuie rectificată în consecință. Celelalte versiuni lingvistice nu sunt afectate.

                     (3)

                     Măsurile prevăzute în prezentul regulament sunt conforme cu avizul Comitetului pentru cerul unic,

               ADOPTĂ PREZENTUL REGULAMENT:

            Articolul 1

               (nu privește versiunea în limba română)

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 octombrie 2021.

                  Pentru Comisie

                  Președintele

               Ursula VON DER LEYEN

            (1)  JO L 96, 31.3.2004, p. 1.

            (2)  JO L 96, 31.3.2004, p. 10.

            (3)  Regulamentul de punere în aplicare (UE) 2019/317 al Comisiei din 11 februarie 2019 de instituire a unui sistem de performanță și de tarifare în cadrul cerului unic european și de abrogare a Regulamentelor de punere în aplicare (UE) nr. 390/2013 și (UE) nr. 391/2013 (JO L 56, 25.2.2019, p. 1).


title: Regulamentul de punere în aplicare (UE) 2019/1605 al Comisiei din 27 septembrie 2019 de aprobare a substanței active cu risc redus Bacillus subtilis tulpina IAB/BS03, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE.)

text:
                  30.9.2019

                  RO

                  Jurnalul Oficial al Uniunii Europene

                  L 250/49

         REGULAMENTUL DE PUNERE ÎN APLICARE (UE) 2019/1605 AL COMISIEI
         din 27 septembrie 2019
         de aprobare a substanței active cu risc redus Bacillus subtilis tulpina IAB/BS03, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) coroborat cu articolul 22,
         întrucât:

                     (1)

                     În conformitate cu articolul 7 alineatul (1) din Regulamentul (CE) nr. 1107/2009, Investigaciones y Aplicaciones Biotecnológicas S.L. a prezentat Țărilor de Jos, la 16 decembrie 2014, o cerere de aprobare a substanței active Bacillus subtilis tulpina IAB/BS03.

                     (2)

                     În conformitate cu articolul 9 alineatul (3) din regulamentul respectiv, la 23 iunie 2015, Țările de Jos, în calitate de stat membru raportor, au notificat solicitantului, celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”) admisibilitatea cererii.

                     (3)

                     La 24 februarie 2017, statul membru raportor a transmis un proiect de raport de evaluare Comisiei, o copie fiind trimisă autorității, în care s-a evaluat dacă este de așteptat ca substanța activă în cauză să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

                     (4)

                     Autoritatea s-a conformat articolului 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din regulamentul menționat, autoritatea a cerut solicitantului să furnizeze informații suplimentare statelor membre, Comisiei și autorității. Evaluarea informațiilor suplimentare de către statul membru raportor a fost transmisă autorității la 14 decembrie 2017, sub forma unui proiect de raport de evaluare actualizat.

                     (5)

                     La 18 aprilie 2018, autoritatea a comunicat solicitantului, statelor membre și Comisiei concluzia sa (2) cu privire la posibilitatea ca substanța activă Bacillus subtilis tulpina IAB/BS03 să îndeplinească criteriile de aprobare prevăzute la articolul 4 din Regulamentul (CE) nr. 1107/2009. Autoritatea a pus concluzia sa la dispoziția publicului.

                     (6)

                     La 12 decembrie 2018, Comisia a prezentat Comitetului permanent pentru plante, animale, produse alimentare și hrană pentru animale raportul de examinare a substanței Bacillus subtilis tulpina IAB/BS03 și un proiect de regulament care prevede aprobarea substanței Bacillus subtilis tulpina IAB/BS03.

                     (7)

                     Solicitantului i s-a oferit posibilitatea de a transmite observații cu privire la raportul de examinare.

                     (8)

                     Cu privire la una sau mai multe utilizări reprezentative ale cel puțin unui produs de protecție a plantelor care conține substanța activă, în special în ceea ce privește utilizările examinate și detaliate în raportul de examinare, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009.

                     (9)

                     În consecință, este oportun să se aprobe substanța Bacillus subtilis tulpina IAB/BS03.

                     (10)

                     Comisia consideră că Bacillus subtilis tulpina IAB/BS03 este o substanță activă cu risc redus, în temeiul articolului 22 din Regulamentul (CE) nr. 1107/2009. Bacillus subtilis tulpina IAB/BS03 nu este o substanță care prezintă motive de îngrijorare și îndeplinește condițiile stabilite la punctul 5 din anexa II la Regulamentul (CE) nr. 1107/2009.

                     (11)

                     Prin urmare, este oportun să se aprobe substanța Bacillus subtilis tulpina IAB/BS03 ca substanță cu risc redus pentru o perioadă de 15 ani.

                     (12)

                     În conformitate cu articolul 13 alineatul (2) din Regulamentul (CE) nr. 1107/2009, coroborat cu articolul 6 din același regulament, și ținând seama de cunoștințele științifice și tehnice actuale, este necesar să se prevadă anumite condiții.

                     (13)

                     În conformitate cu articolul 13 alineatul (4) din Regulamentul (CE) nr. 1107/2009, Regulamentul de punere în aplicare (UE) nr. 540/2011 al Comisiei (3) ar trebui modificat în consecință.

                     (14)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Aprobarea substanței active
            Substanța activă Bacillus subtilis tulpina IAB/BS03, cu specificațiile din anexa I, se aprobă sub rezerva îndeplinirii condițiilor prevăzute în anexa respectivă.

            Articolul 2
            Modificarea Regulamentului de punere în aplicare (UE) nr. 540/2011
            Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 septembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  EFSA (Autoritatea Europeană pentru Siguranța Alimentară), 2018. „Conclusion on the peer review of the pesticide risk assessment of the active substance Bacillus subtilis strain IAB/BS03” (Concluzie privind evaluarea inter pares a riscului utilizării ca pesticid a substanței active Bacillus subtilis tulpina IAB/BS03). EFSA Journal, 2018;16(6):5261. DOI:10.2903/j.efsa.2018.5261.

            (3)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            ANEXA I

                        Denumire comună, numere de identificare

                        Denumire IUPAC

                        Puritate (1)

                        Data aprobării

                        Expirarea aprobării

                        Dispoziții specifice

                           Bacillus subtilis tulpina IAB/BS03
                        Număr de acces în Colecția spaniolă de culturi tip (CECT), Spania: CECT 7254
                        Număr de acces în Colecția germană de culturi tip (DSMZ), Germania: DSM 24682

                        Nu se aplică

                        Concentrație minimă:
                        1 × 1013 UFC/kg
                        Concentrație maximă:
                        5 × 1013 UFC/kg

                        20 octombrie 2019

                        20 octombrie 2034

                        În vederea punerii în aplicare a principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind substanța Bacillus subtilis tulpina IAB/BS03, în special de apendicele I și II la acesta.
                        În cadrul acestei evaluări generale, statele membre acordă o atenție deosebită:

                                    (a)

                                    specificațiilor materialului tehnic produs și utilizat în scop comercial în produsele de protecție a plantelor, inclusiv caracterizarea completă a metaboliților secundari relevanți;

                                    (b)

                                    protecției operatorilor și a lucrătorilor, ținând seama de faptul că microorganismele sunt considerate drept potențiali sensibilizanți, asigurându-se că echipamentul individual de protecție adecvat este inclus ca o condiție de utilizare.

                              Producătorul asigură menținerea strictă a condițiilor de mediu și analiza de control al calității pe parcursul procesului de fabricație, pentru a asigura respectarea limitelor de contaminare microbiologică menționate în Documentul tematic al OCDE privind limitele contaminanților microbieni pentru produsele microbiene de combatere a dăunătorilor, inclus în Documentul de lucru SANCO/12116/2012 (2).
                        Condițiile de utilizare includ, dacă este cazul, măsuri de atenuare a riscurilor.

               (1)  Detalii suplimentare privind identitatea și specificațiile substanței active sunt puse la dispoziție în raportul de examinare.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            ANEXA II
            În partea D din anexa la Regulamentul de punere în aplicare (UE) nr. 540/2011 se adaugă următoarea rubrică:

                           „17

                              Bacillus subtilis tulpina IAB/BS03
                           Număr de acces în Colecția spaniolă de culturi tip (CECT), Spania: CECT 7254
                           Număr de acces în Colecția germană de culturi tip (DSMZ), Germania: DSM 24682

                           Nu se aplică

                           Concentrație minimă:
                           1 × 1013 UFC/kg
                           Concentrație maximă:
                           5 × 1013 UFC/kg

                           20 octombrie 2019

                           20 octombrie 2034

                           În vederea punerii în aplicare a principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind substanța Bacillus subtilis tulpina IAB/BS03, în special de apendicele I și II la acesta.
                           În cadrul acestei evaluări generale, statele membre acordă o atenție deosebită:

                                       (a)

                                       specificațiilor materialului tehnic produs și utilizat în scop comercial în produsele de protecție a plantelor, inclusiv caracterizarea completă a metaboliților secundari relevanți;

                                       (b)

                                       protecției operatorilor și a lucrătorilor, ținând seama de faptul că microorganismele sunt considerate drept potențiali sensibilizanți, asigurându-se că echipamentul individual de protecție adecvat este inclus ca o condiție de utilizare.

                                 Producătorul asigură menținerea strictă a condițiilor de mediu și analiza de control al calității pe parcursul procesului de fabricație, pentru a asigura respectarea limitelor de contaminare microbiologică menționate în Documentul tematic al OCDE privind limitele contaminanților microbieni pentru produsele microbiene de combatere a dăunătorilor, inclus în Documentul de lucru SANCO/12116/2012 (1).
                           Condițiile de utilizare includ, dacă este cazul, măsuri de atenuare a riscurilor.

               (1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.”


title: Regulamentul de punere în aplicare (UE) 2019/1606 al Comisiei din 27 septembrie 2019 privind nereînnoirea aprobării substanței active metiocarb, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE.)

text:
                  30.9.2019

                  RO

                  Jurnalul Oficial al Uniunii Europene

                  L 250/53

         REGULAMENTUL DE PUNERE ÎN APLICARE (UE) 2019/1606 AL COMISIEI
         din 27 septembrie 2019
         privind nereînnoirea aprobării substanței active metiocarb, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1) și articolul 78 alineatul (2),
         întrucât:

                     (1)

                     Prin Directiva 2007/5/CE a Comisiei (2), substanța metiocarb a fost inclusă ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE sunt considerate aprobate în temeiul Regulamentului (CE) nr. 1107/2009 și sunt incluse în partea A a anexei la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active metiocarb, astfel cum este menționată în partea A a anexei la Regulamentul de punere în aplicare (UE) nr. 540/2011, expiră la 31 iulie 2020.

                     (4)

                     A fost depusă o cerere de reînnoire a aprobării substanței metiocarb, în conformitate cu articolul 1 din Regulamentul de punere în aplicare (UE) nr. 844/2012 al Comisiei (5), în termenul prevăzut la articolul respectiv.

                     (5)

                     Solicitantul a depus dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

                     (6)

                     Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis, la data de 13 iulie 2017, Autorității Europene pentru Siguranța Alimentară (denumită în continuare „autoritatea”) și Comisiei.

                     (7)

                     Autoritatea a transmis solicitantului și statelor membre raportul de evaluare a reînnoirii aprobării, în vederea formulării de observații, și a transmis Comisiei observațiile primite. De asemenea, autoritatea a pus dosarul rezumativ suplimentar la dispoziția publicului.

                     (8)

                     La 24 septembrie 2018, autoritatea a comunicat Comisiei concluzia sa (6) cu privire la posibilitatea ca substanța metiocarb să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 24 ianuarie 2019, Comisia a prezentat proiectul de raport de reînnoire a aprobării substanței metiocarb Comitetului permanent pentru plante, animale, produse alimentare și hrană pentru animale.

                     (9)

                     Autoritatea a identificat un risc inacceptabil pentru lucrători, chiar și atunci când se ia în considerare utilizarea echipamentelor individuale de protecție, precum și un risc ridicat pentru păsări, mamifere și râme. În plus, autoritatea nu a putut efectua o evaluare a riscurilor pentru consumatori deoarece definiția reziduurilor pentru evaluarea riscurilor în produsele vegetale nu a putut fi finalizată, deoarece potențialul genotoxic al metabolitului M01 nu a putut fi exclus pe baza datelor disponibile.

                     (10)

                     Comisia a invitat solicitantul să își prezinte observațiile privind concluzia autorității. În plus, în conformitate cu articolul 14 alineatul (1) al treilea paragraf din Regulamentul de punere în aplicare (UE) nr. 844/2012, Comisia a invitat solicitantul să prezinte observații privind proiectul de raport de reînnoire. Solicitantul a transmis observațiile sale, care au fost examinate cu atenție.

                     (11)

                     Cu toate acestea, în pofida argumentelor prezentate de solicitant, îngrijorările legate de substanța activă în cauză nu au putut fi eliminate.

                     (12)

                     În consecință, nu s-a putut stabili, cu privire la una sau mai multe utilizări reprezentative ale cel puțin unui produs de protecție a plantelor, îndeplinirea criteriilor de aprobare prevăzute la articolul 4 din Regulamentul (CE) nr. 1107/2009. Prin urmare, este oportun să nu se reînnoiască aprobarea substanței active metiocarb, în conformitate cu articolul 20 alineatul (1) litera (b) din regulamentul menționat.

                     (13)

                     Prin urmare, Regulamentul de punere în aplicare (UE) nr. 540/2011 ar trebui modificat în consecință.

                     (14)

                     Statelor membre ar trebui să li se acorde suficient timp pentru a retrage autorizațiile pentru produsele de protecție a plantelor care conțin metiocarb. Având în vedere riscul identificat pentru lucrători ca urmare a încărcării și semănării semințelor tratate, precum și riscul pentru păsări, mamifere sălbatice și râme cauzat de semințele tratate, în ceea ce privește produsele de protecție a plantelor care conțin metiocarb, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, respectiva perioadă ar trebui să expire cel târziu la 3 aprilie 2020.

                     (15)

                     Regulamentul de punere în aplicare (UE) 2019/707 al Comisiei (7) a extins perioada de aprobare a substanței metiocarb până la 31 iulie 2020, pentru a se permite ca procesul de reînnoire a aprobării să fie finalizat înainte de expirarea aprobării substanței respective. Cu toate acestea, având în vedere faptul că a fost luată o decizie cu privire la nereînnoirea aprobării înainte de acest termen de expirare amânat, prezentul regulament ar trebui să se aplice cât mai curând posibil.

                     (16)

                     Prezentul regulament nu exclude prezentarea unei noi cereri pentru aprobarea substanței metiocarb, în conformitate cu articolul 7 din Regulamentul (CE) nr. 1107/2009.

                     (17)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Nereînnoirea aprobării substanței active
            Aprobarea substanței active metiocarb nu se reînnoiește.

            Articolul 2
            Modificarea Regulamentului de punere în aplicare (UE) nr. 540/2011
            În partea A a anexei la Regulamentul de punere în aplicare (UE) nr. 540/2011, rândul 148, referitor la metiocarb, se elimină.

            Articolul 3
            Măsuri tranzitorii
            Statele membre retrag autorizațiile acordate pentru produsele de protecție a plantelor care conțin metiocarb ca substanță activă până cel târziu la 3 ianuarie 2020.

            Articolul 4
            Perioada de grație
            Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 3 aprilie 2020.

            Articolul 5
            Intrarea în vigoare și aplicarea
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 septembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Directiva 2007/5/CE a Comisiei din 7 februarie 2007 de modificare a Directivei 91/414/CEE a Consiliului pentru a introduce captanul, folpetul, formetanatul și metiocarbul ca substanțe active (JO L 35, 8.2.2007, p. 11).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  EFSA (Autoritatea Europeană pentru Siguranța Alimentară), 2018. Conclusion on the peer review of the pesticide risk assessment of the active substance methiocarb („Concluzia evaluării inter pares a riscului utilizării ca pesticid a substanței active metiocarb”), EFSA Journal 2018;16(10):5429.

            (7)  Regulamentul de punere în aplicare (UE) 2019/707 al Comisiei din 7 mai 2019 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active alfa-cipermetrin, beflubutamid, benalaxil, bentiavalicarb, bifenazat, boscalid, bromoxinil, captan, ciazofamid, desmedifam, dimetoat, dimetomorf, diuron, etefon, etoxazol, famoxadon, fenamifos, flumioxazin, fluoxastrobin, folpet, foramsulfuron, formetanat, metalaxil-m, metiocarb, metribuzin, milbemectină, Paecilomyces lilacinus tulpina 251, fenmedifam, fosmet, pirimifos-metil, propamocarb, protioconazol, s-metolaclor și tebuconazol (JO L 120, 8.5.2019, p. 16).


title: Regulamentul de punere în aplicare (UE) 2019/1607 al Comisiei din 27 septembrie 2019 de modificare a Regulamentului de punere în aplicare (UE) 2016/1239 în ceea ce privește datele de închidere aplicabile pentru depunerea cererilor de licență

text:
                  30.9.2019

                  RO

                  Jurnalul Oficial al Uniunii Europene

                  L 250/56

         REGULAMENTUL DE PUNERE ÎN APLICARE (UE) 2019/1607 AL COMISIEI
         din 27 septembrie 2019
         de modificare a Regulamentului de punere în aplicare (UE) 2016/1239 în ceea ce privește datele de închidere aplicabile pentru depunerea cererilor de licență
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 178 litera (b),
         întrucât:

                     (1)

                     Regulamentul de punere în aplicare (UE) 2016/1239 al Comisiei (2) stabilește dispoziții comune în ceea ce privește depunerea de cereri pentru licențe de import și de export pentru produse agricole, precum și în ceea ce privește eliberarea acestora. Acesta cuprinde dispoziții referitoare la termenele-limită pentru cererile de licență și solicitările de anulare. În special, regulamentul cuprinde dispoziții pentru cazurile în care respectivul regulament fixează un termen pentru proceduri în vederea stabilirii datelor de deschidere sau a datelor de închidere pentru respectivul termen în situațiile în care aceste date coincid cu zile de sâmbătă, de duminică sau de sărbătoare legală.

                     (2)

                     Pentru a se facilita gestionarea contingentelor tarifare în întreaga Uniune, este necesar să se asigure faptul că toate contingentele tarifare agricole gestionate prin licențe fac obiectul acelorași norme care stabilesc termenele-limită pentru cererile de licență.

                     (3)

                     Solicitanții ar trebui să poată depune cererile de licență indiferent de zilele de sărbătoare legală din statele membre. În prezent, datele de închidere pentru cereri de licență care coincid cu o zi de sâmbătă, de duminică sau de sărbătoare legală se stabilesc diferit, în funcție de modul în care este definit termenul de depunere a cererilor, și anume prin referire la o dată specificată sau la durata respectivului termen. În cel de al doilea caz, articolul 3 alineatul (4) din Regulamentul (CEE, Euratom) nr. 1182/71 (3) al Comisiei prevede că, în situația în care termenul respectiv se încheie într-o zi de sâmbătă, de duminică sau de sărbătoare legală, data de închidere pentru cerere este ziua lucrătoare care urmează acelei zile de sâmbătă, de duminică sau de sărbătoare legală. În conformitate cu articolul 5 din respectivul regulament, în cazul în care este definit prin referire la o dată specificată, termenul de depunere a cererilor se încheie în ultima oră a datei de închidere. Acest lucru înseamnă că, în lipsa unei dispoziții specifice pentru cazurile în care data de închidere a termenelor de depunere a cererilor prin referire la o dată specificată se încheie într-o zi de sâmbătă, de duminică sau de sărbătoare legală, cererile vor trebui depuse până în ultima zi lucrătoare care precedă zilei de sâmbătă, de duminică sau de sărbătoare legală în astfel de cazuri.

                     (4)

                     Pentru a se evita incertitudinea privind data de închidere relevantă, datele de închidere pentru depunerea cererilor de licență care coincid cu o zi de sâmbătă, de duminică sau de sărbătoare legală ar trebui avansate în toate cazurile, indiferent de modul în care este definit termenul de depunere a acestora, și anume prin referire la o dată specificată sau la durata respectivului termen. În plus, ar trebui să se acorde statelor membre care doresc acest lucru posibilitatea de a prevedea modalitățile de lucru necesare care să permită depunerea cererilor de licență într-o zi de sâmbătă, de duminică sau de sărbătoare legală. În astfel de cazuri, pentru a se asigura transparența în gestionarea cererilor de licență, ar trebui stabilite norme care să asigure faptul că solicitanții sunt informați cu privire la astfel de modalități.

                     (5)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Articolul 3 alineatul (3) din Regulamentul de punere în aplicare (UE) 2016/1239 se modifică după cum urmează:

                        1.

                        litera (b) se înlocuiește cu următorul text:

                                    „(b)

                                    prin derogare de la articolul 3 alineatul (2) litera (b) și de la articolul 3 alineatul (4) din regulamentul menționat, data de închidere aplicabilă este ultima zi lucrătoare care precedă unei zile de sâmbătă, de duminică sau de sărbătoare legală și se încheie la ora 13.00, ora Bruxelles-ului. Cu toate acestea, în ceea ce privește cererile pentru o licență, statele membre pot decide să prevadă modalitățile de lucru necesare care să permită depunerea acestora într-o zi de sâmbătă, de duminică sau de sărbătoare legală. În acest caz, data de închidere aplicabilă este ziua de sâmbătă, de duminică sau de sărbătoare legală indicată și se încheie la ora 13.00, ora Bruxelles-ului. Dacă un stat membru decide să prevadă astfel de modalități de lucru, acesta are obligația de a le publica.”;

                        2.

                        se adaugă un al doilea paragraf, după cum urmează:
                        „Litera (b) de la primul paragraf se aplică inclusiv în cazul în care data de închidere aplicabilă este definită prin referire la o dată specificată, iar respectiva dată coincide cu o zi de sâmbătă, de duminică sau de sărbătoare legală.”

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 septembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 347, 20.12.2013, p. 671.

            (2)  Regulamentul de punere în aplicare (UE) 2016/1239 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește sistemul de licențe de import și de export (JO L 206, 30.7.2016, p. 44).

            (3)  Regulamentul (CEE, Euratom) nr. 1182/71 al Consiliului din 3 iunie 1971 privind stabilirea regulilor care se aplică termenelor, datelor și expirării termenelor (JO L 124, 8.6.1971, p. 1).


title: Regulamentul De Punere În Aplicare (UE) 2019/1682 Al Comisiei din 2 octombrie 2019 de înregistrare a unei indicații geografice a unei băuturi spirtoase în temeiul articolului 30 alineatul (2) din Regulamentul (UE) 2019/787 al Parlamentului European și al ConsiliuluiЯмболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol

text:
                  9.10.2019

                  RO

                  Jurnalul Oficial al Uniunii Europene

                  L 258/6

         REGULAMENTUL DE PUNERE ÎN APLICARE (UE) 2019/1682 AL COMISIEI
         din 2 octombrie 2019
         de înregistrare a unei indicații geografice a unei băuturi spirtoase în temeiul articolului 30 alineatul (2) din Regulamentul (UE) 2019/787 al Parlamentului European și al Consiliului„Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol”
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/787 al Parlamentului European și al Consiliului din 17 aprilie 2019 privind definirea, descrierea, prezentarea și etichetarea băuturilor spirtoase, utilizarea denumirilor băuturilor spirtoase în prezentarea și etichetarea altor produse alimentare, protecția indicațiilor geografice ale băuturilor spirtoase, utilizarea alcoolului etilic și a distilatelor de origine agricolă în băuturile alcoolice, și de abrogare a Regulamentului (CE) nr. 110/2008 (1), în special articolul 30 alineatul (2),
         întrucât:

                     (1)

                     În conformitate cu articolul 17 alineatul (5) din Regulamentul (CE) nr. 110/2008 al Parlamentului European și al Consiliului (2), Comisia a examinat cererea Bulgariei din 7 ianuarie 2014 privind înregistrarea indicației geografice „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol”.

                     (2)

                     După ce a concluzionat că cererea este conformă cu Regulamentul (CE) nr. 110/2008, Comisia a publicat în Jurnalul Oficial al Uniunii Europene (3) specificațiile de bază din dosarul tehnic în temeiul articolului 17 alineatul (6) din regulamentul menționat.

                     (3)

                     Comisia nu a primit nicio declarație de opoziție în conformitate cu articolul 17 alineatul (7) din Regulamentul (CE) nr. 110/2008.

                     (4)

                     Regulamentul (UE) 2019/787, care înlocuiește Regulamentul (CE) n° 110/2008, a intrat în vigoare la 25 mai 2019. În conformitate cu articolul 49 alineatul (1) din regulamentul respectiv, capitolul III din Regulamentul (CE) nr. 110/2008, referitor la indicațiile geografice, se abrogă de la 8 iunie 2019. În consecință, regulamentul privind protecția ar trebui adoptat în conformitate cu noul regulament.

                     (5)

                     Prin urmare, ar trebui să se înregistreze „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol” ca indicație geografică,

               ADOPTĂ PREZENTUL REGULAMENT:

            Articolul 1
            Se înregistrează indicația geografică „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol”. În conformitate cu articolul 30 alineatul (4) din Regulamentul (UE) 2019/787, prezentul regulament acordă denumirii „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol” protecția menționată la articolul 21 din Regulamentul (UE) 2019/787.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 2 octombrie 2019.

                  Pentru Comisie

                  Pentru Președinte,

               Phil HOGAN

                  Membru al Comisiei

            (1)  JO L 130, 17.5.2019, p. 1.

            (2)  Regulamentul (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase și de abrogare a Regulamentului (CEE) nr. 1576/89 al Consiliului (JO L 39, 13.2.2008, p. 16).

            (3)  JO C 435, 3.12.2018, p. 5.


title: Regulamentul De Punere În Aplicare (UE) 2019/1692 Al Comisiei din 9 octombrie 2019 privind aplicarea anumitor dispoziții privind înregistrarea și schimbul de date prevăzute de Regulamentul (CE) nr. 1907/2006 al Parlamentului European și al Consiliului după expirarea ultimului dintre termenele de înregistrare pentru substanțele care beneficiază de un regim tranzitoriu (Text cu relevanță pentru SEE)

text:
                  10.10.2019

                  RO

                  Jurnalul Oficial al Uniunii Europene

                  L 259/12

         REGULAMENTUL DE PUNERE ÎN APLICARE (UE) 2019/1692 AL COMISIEI
         din 9 octombrie 2019
         privind aplicarea anumitor dispoziții privind înregistrarea și schimbul de date prevăzute de Regulamentul (CE) nr. 1907/2006 al Parlamentului European și al Consiliului după expirarea ultimului dintre termenele de înregistrare pentru substanțele care beneficiază de un regim tranzitoriu
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (1), în special articolul 132,
         întrucât:

                     (1)

                     Pentru a evita încărcarea excesivă a autorităților și a persoanelor fizice sau juridice cu activități legate de înregistrarea substanțelor care se aflau deja pe piața internă la intrarea în vigoare a Regulamentului (CE) nr. 1907/2006, articolul 23 din regulamentul respectiv a prevăzut un regim tranzitoriu pentru substanțele etapizate. În consecință, au fost stabilite diferite termene tranzitorii pentru înregistrarea acestor substanțe. Din articolul 23 alineatul (3) din regulamentul menționat rezultă că ultimul termen de înregistrare în temeiul regimului tranzitoriu a expirat la 1 iunie 2018.

                     (2)

                     Pentru a asigura egalitatea de tratament între operatorii de pe piață care produc sau introduc pe piață substanțe care beneficiază de un regim tranzitoriu și substanțe care nu beneficiază de un regim tranzitoriu, este necesar să se specifice aplicabilitatea, după expirarea regimului tranzitoriu, a dispozițiilor care au stabilit condiții favorabile pentru înregistrarea substanțelor care beneficiază de un regim tranzitoriu. Prin urmare, pentru aceste dispoziții ar trebui stabilită o dată-limită adecvată, rezonabilă și clară după care dispozițiile respective fie să nu se mai aplice, fie să se aplice numai în circumstanțe specifice.

                     (3)

                     Articolul 3 punctul 30 din Regulamentul (CE) nr. 1907/2006 stabilește condițiile pentru calcularea cantităților anuale de substanțe care beneficiază de un regim tranzitoriu, pe baza mediei cantităților de producție sau de import ale celor trei ani calendaristici anteriori. Pentru a se asigura faptul că operatorii de pe piață au timp suficient pentru a efectua ajustările necesare ale metodelor de calcul, aceste condiții ar trebui, ca o primă măsură, să continue să se aplice până la data-limită specificată. Pentru a se lua în considerare definiția termenului „anual” de la articolul 3 punctul 30 din Regulamentul (CE) nr. 1907/2006, este adecvat să se stabilească data-limită la sfârșitul anului calendaristic în curs (31 decembrie 2019).

                     (4)

                     În conformitate cu intenția legislatorului de a reduce impactul posibil al obligațiilor de înregistrare asupra substanțelor cu volum redus, articolul 12 alineatul (1) litera (b) din Regulamentul (CE) nr. 1907/2006 stabilește cerințe mai puțin stricte privind informațiile pentru înregistrarea anumitor substanțe cu volum redus care beneficiază de un regim tranzitoriu, cu condiția ca acestea să nu îndeplinească criteriile prevăzute în anexa III la Regulamentul (CE) nr. 1907/2006. În temeiul articolului 23 alineatul (3) din regulamentul menționat, aceste substanțe cu volum redus care beneficiază de un regim tranzitoriu trebuiau înregistrate până la termenul pentru înregistrare, și anume 1 iunie 2018. Totuși, după acest termen, pentru a asigura egalitatea de tratament a solicitanților care se asociază la o cerere de înregistrare sau își actualizează dosarele în conformitate cu articolul 12 alineatul (1) litera (b), dispoziția respectivă ar trebui să continue să se aplice, ca o a doua măsură, după data de 1 iunie 2018.

                     (5)

                     La 1 iunie 2018, forumurile pentru schimbul de informații privind substanțele au încetat să funcționeze oficial. Cu toate acestea, ca o a treia măsură, obligațiile în materie de schimb de date care continuă să se aplice solicitanților înregistrării ar trebui consolidate, iar solicitanții ar trebui să fie încurajați să utilizeze platforme de comunicare informale similare care să le permită să își îndeplinească obligațiile în materie de înregistrare și de schimb de date care continuă să fie aplicabile în temeiul Regulamentului (CE) nr. 1907/2006 și al Regulamentului de punere în aplicare (UE) 2016/9 al Comisiei (2).

                     (6)

                     Este oportun să se prevadă, ca o a patra măsură, că un solicitant potențial al înregistrării care a preînregistrat o substanță care beneficiază de un regim tranzitoriu în conformitate cu articolul 28 din Regulamentul (CE) nr. 1907/2006 ar trebui, până la data-limită specificată, să nu fie obligat să urmeze procedura de informare prevăzută la articolul 26 din regulamentul respectiv, deoarece obiectivul procesului de informare a fost deja îndeplinit prin înregistrarea prealabilă.

                     (7)

                     Este necesar să se asigure faptul că procedurile aplicabile în cazul litigiilor privind schimbul de date sunt clar indicate. Prin urmare, normele privind schimbul de date prevăzute la articolul 30 din Regulamentul (CE) nr. 1907/2006 ar trebui să continue să se aplice până la data-limită specificată. După această dată-limită, ar trebui să se aplice numai normele privind schimbul de date prevăzute la articolele 26 și 27 din regulamentul respectiv.

                     (8)

                     Măsurile prevăzute în prezentul regulament sunt conforme cu avizul comitetului instituit în temeiul articolului 133 din Regulamentul (CE) nr. 1907/2006,

               ADOPTĂ PREZENTUL REGULAMENT:

            Articolul 1
            Calculul cantităților de substanțe care beneficiază de un regim tranzitoriu
            Metoda specifică pentru calculul cantităților anuale de substanțe care beneficiază de un regim tranzitoriu, astfel cum este prevăzută la articolul 3 punctul 30 din Regulamentul (CE) nr. 1907/2006, continuă să se aplice numai până la 31 decembrie 2019. După ce solicitantul înregistrării a finalizat înregistrarea unei substanțe, acesta calculează ulterior cantitatea sa din substanța respectivă pe an calendaristic în conformitate cu articolul 3 punctul 30 din Regulamentul (CE) nr. 1907/2006.

            Articolul 2
            Cerințe de înregistrare pentru anumite substanțe cu volum redus care beneficiază de un regim tranzitoriu
            Expirarea regimului tranzitoriu pentru substanțele etapizate în temeiul Regulamentului (CE) nr. 1907/2006 nu aduce atingere aplicabilității articolului 12 alineatul (1) litera (b) din regulamentul menționat.

            Articolul 3
            Obligațiile privind schimbul de date după înregistrare
            După înregistrarea unei substanțe, solicitanții înregistrării, inclusiv cei care transmit în comun date împreună cu alți solicitanți ai înregistrării, își îndeplinesc în continuare obligațiile privind schimbul de date în mod corect, transparent și nediscriminatoriu, astfel cum se prevede în titlul III din Regulamentul (CE) nr. 1907/2006 și în Regulamentul de punere în aplicare (UE) 2016/9. În acest context, solicitanții înregistrării pot utiliza platforme informale de comunicare similare forumurilor pentru schimbul de informații privind substanțele menționate la articolul 29 din Regulamentul (CE) nr. 1907/2006.

            Articolul 4
            Obligația de informare și schimbul de date pentru substanțele care beneficiază de un regim tranzitoriu

               (1)   Dacă în urma negocierilor privind schimbul de date desfășurate în conformitate cu articolul 30 din Regulamentul (CE) nr. 1907/2006 nu se poate ajunge la un acord, dispozițiile articolului respectiv se aplică numai până la 31 decembrie 2019.

               (2)   După 31 decembrie 2019, preînregistrările efectuate în conformitate cu articolul 28 din Regulamentul (CE) nr. 1907/2006 nu mai sunt valabile, iar articolele 26 și 27 se aplică tuturor substanțelor care beneficiază de un regim tranzitoriu.

            Articolul 5
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 octombrie 2019.

                  Pentru Comisie

                  Președintele

               Jean-Claude JUNCKER

            (1)  JO L 396 30.12.2006, p. 1.

            (2)  Regulamentul de punere în aplicare (UE) 2016/9 al Comisiei din 5 ianuarie 2016 cu privire la transmiterea în comun a datelor și schimbul de date în conformitate cu Regulamentul (CE) nr. 1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH) (JO L 3, 6.1.2016, p. 41).


title: Regulamentul de punere în aplicare (UE) 2019/1839 al Comisiei din 31 octombrie 2019 de modificare a Regulamentului de punere în aplicare (UE) 2017/1152 în ceea ce privește determinarea și raportarea valorilor CO2 WLTP pentru anumite categorii de vehicule utilitare ușoare noi și ajustarea datelor de intrare pentru instrumentul de corelare (Text cu relevanță pentru SEE)

text:
                  4.11.2019

                  RO

                  Jurnalul Oficial al Uniunii Europene

                  L 282/1

         REGULAMENTUL DE PUNERE ÎN APLICARE (UE) 2019/1839 AL COMISIEI
         din 31 octombrie 2019
         de modificare a Regulamentului de punere în aplicare (UE) 2017/1152 în ceea ce privește determinarea și raportarea valorilor CO2 WLTP pentru anumite categorii de vehicule utilitare ușoare noi și ajustarea datelor de intrare pentru instrumentul de corelare
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare (1), în special articolul 8 alineatul (9) primul paragraf și articolul 13 alineatul (6) al treilea paragraf,
         întrucât:

                     (1)

                     Vehiculele utilitare ușoare pentru care au fost acordate omologări de tip în temeiul Regulamentului (CE) nr. 595/2009 al Parlamentului European și al Consiliului (2) care au fost extinse în temeiul articolului 2 al patrulea paragraf din respectivul regulament pot fi introduse pe piață în 2020 și ca vehicule de sfârșit de serie până în iunie 2022, cu valori ale emisiilor de CO2 determinate în conformitate cu noul ciclu de conducere european (New European Driving Cycle – NEDC).

                     (2)

                     Totuși, aceste vehicule ar trebui să fie luate în considerare în mod corespunzător la calcularea obiectivelor privind emisiile specifice de CO2 aplicabile producătorilor în perioada 2021-2024 și la verificarea respectării acestor obiective în anii 2021 și 2022 în conformitate cu partea B punctele 1-5 din anexa I la Regulamentul (UE) 2019/631 al Parlamentului European și al Consiliului (3).

                     (3)

                     Regulamentul de punere în aplicare (UE) 2017/1152 al Comisiei (4) prevede o metodologie de corelare a valorilor emisiilor de CO2 NEDC și a celor determinate în conformitate cu procedura de testare a vehiculelor ușoare armonizată la nivel mondial (WLTP), astfel cum se prevede în Regulamentul (UE) 2017/1151 al Comisiei (5). Prin urmare, este oportun să se clarifice în Regulamentul (UE) 2017/1152 ce valori ale emisiilor de CO2 WLTP ar trebui atribuite acestui grup specific de vehicule utilitare ușoare pentru a se asigura că valorile respective țin seama de valorile emisiilor de CO2 care urmează să fie determinate pentru acest grup de vehicule începând cu 1 ianuarie 2021, în conformitate cu anexa VIII la Regulamentul (UE) nr. 582/2011 al Comisiei (6).

                     (4)

                     Regulamentul (UE) 2019/631 prevede că obiectivele privind emisiile de CO2 pentru parcul de vehicule de la nivelul UE pentru vehiculele utilitare ușoare noi pentru 2025 și 2030 se calculează pe baza emisiilor de CO2 măsurate în conformitate cu Regulamentul (UE) 2017/1151 pentru vehiculele utilitare ușoare noi înmatriculate în 2020 (denumite în continuare „valori ale emisiilor de CO2 măsurate”).

                     (5)

                     Regulamentul de punere în aplicare (UE) 2017/1152 stabilește norme privind calculul și raportarea de către producători a valorilor emisiilor de CO2 măsurate. Cu toate acestea, este necesar să se specifice mai în detaliu modul în care aceste valori trebuie să fie determinate, în special în ceea ce privește vehiculele electrice hibride fără încărcare externă (NOVC-HEV) și vehiculele electrice hibride cu încărcare externă (OVC-HEV).

                     (6)

                     De asemenea, ar trebui să se clarifice modul în care valorile emisiilor de CO2 măsurate trebuie determinate în cazul în care se efectuează mai multe teste privind emisiile de CO2 în scopul omologării de tip.

                     (7)

                     Corelarea emisiilor de CO2 ale NOVC-HEV și OVC-HEV ar trebui efectuată pe baza testelor fizice ale vehiculelor și nu pe baza simulărilor realizate de instrumentul de corelare, având în vedere complexitatea adaptării instrumentului de corelare pentru a ține seama de aceste tehnologii pentru vehicule. Pentru a asigura verificarea eficientă a rezultatelor corelării, datele testelor tehnice referitoare la aceste vehicule ar trebui furnizate Comisiei în același mod ca și în cazul vehiculelor convenționale.

                     (8)

                     Prin urmare, Regulamentul de punere în aplicare (UE) 2017/1152 ar trebui modificat în consecință.

                     (9)

                     Măsurile prevăzute în prezentul regulament sunt conforme cu avizul Comitetului privind schimbările climatice,

               ADOPTĂ PREZENTUL REGULAMENT:

            Articolul 1
            Regulamentul de punere în aplicare (UE) 2017/1152 se modifică după cum urmează:

                        1.

                        La articolul 3 alineatul (1), litera (d) se înlocuiește cu următorul text:

                                    „(d)

                                    în cazul vehiculelor de sfârșit de serie menționate la articolul 27 din Directiva 2007/46/CE și în cazul vehiculelor din categoria N1 cu o masă de referință cuprinsă între 2 380 kg și 2 610 kg, pentru care omologările de tip acordate în temeiul Regulamentului (CE) nr. 595/2009, în ceea ce privește motoarele lor, au fost extinse în conformitate cu articolul 2 al patrulea paragraf din regulamentul respectiv («vehicule din categoria N1 derivate din vehicule grele»), valorile CO2 NEDC măsurate și, după caz, valorile CO2 NEDC.”

                        2.

                        Articolul 4 se modifică după cum urmează:

                                    (a)

                                    se adaugă alineatul (1a), cu următorul text:

                                       „(1a)   În cazul vehiculelor din categoria N1 derivate din vehicule grele înmatriculate în 2020, pentru care valorile emisiilor de CO2 au fost determinate în conformitate cu Regulamentul CEE-ONU nr. 101, astfel cum este menționat în anexa VIII la Regulamentul (UE) nr. 582/2011 în versiunea sa din 31 ianuarie 2014, se aplică următoarele dispoziții:

                                                   (a)

                                                   În cazul în care, până la 31 decembrie 2020, s-a acordat o extindere a omologării de tip în temeiul Regulamentului (CE) nr. 595/2009 și s-a determinat o valoare CO2 WLTP în conformitate cu Regulamentul (UE) 2017/1151 coroborat cu anexa VIII la Regulamentul (UE) nr. 582/2011, valoarea CO2 WLTP se atribuie vehiculului din categoria N1 derivat dintr-un vehicul greu înmatriculat în 2020, dacă codul tipului, variantei și versiunii vehiculului respectiv este același cu cel înregistrat în certificatul de omologare de tip pentru extinderea omologării de tip în cauză.
                                                   Până la 28 februarie 2021, producătorul prezintă Comisiei următoarele informații cu privire la fiecare vehicul care face obiectul prezentului punct:

                                                               (i)

                                                               numărul de identificare al vehiculului:

                                                               (ii)

                                                               codul tipului, variantei și versiunii vehiculului;

                                                               (iii)

                                                               numărul omologării de tip, inclusiv numărul extinderii;

                                                               (iv)

                                                               o copie a certificatului de omologare de tip.

                                                   (b)

                                                   În cazul în care omologarea de tip în temeiul Regulamentului (CE) nr. 595/2009 nu se extinde până la 31 decembrie 2020, se atribuie următoarea valoare CO2 WLTP fiecărui vehicul din categoria N1 derivat dintr-un vehicul greu în cauză:
                                                   unde:

                                                               NEDCind

                                                               reprezintă valoarea CO2 NEDC măsurată în 2020 a vehiculului individual;

                                                               NEDC2020

                                                               reprezintă emisiile medii specifice de CO2 în 2020 ale producătorului, determinate în conformitate cu prezentul regulament, calculate în conformitate cu articolul 4 alineatul (3) a doua liniuță din Regulamentul (UE) 2019/631 și fără a include reducerile emisiilor de CO2 care rezultă din aplicarea articolului 11 din regulamentul menționat;

                                                               WLTP2020

                                                               reprezintă emisiile medii specifice de CO2 în 2020 ale producătorului, determinate în conformitate cu Regulamentul (UE) 2017/1151 sau în conformitate cu litera (a) de la prezentul alineat, calculate în conformitate cu articolul 4 alineatul (3) a doua liniuță din Regulamentul (UE) 2019/631 și fără a include reducerile emisiilor de CO2 care rezultă din aplicarea articolului 11 din regulamentul menționat.

                                                         NEDC2020 și WLTP2020 se referă doar la vehiculele cu o valoare CO2 WLTP determinată în conformitate cu Regulamentul (UE) 2017/1151 sau cu litera (a) de la prezentul alineat.
                                                   Până la 28 februarie 2021, producătorul prezintă Comisiei o copie a certificatului de conformitate al fiecărui vehicul care face obiectul prezentului punct.

                                             În cazul în care producătorul nu furnizează informațiile și documentele menționate la literele (a) și (b), valoarea CO2 WLTP a vehiculelor respective se atribuie astfel cum se prevede la alineatul (2) litera (a) din prezentul articol.”;

                                    (b)

                                    alineatul (2) se modifică după cum urmează:

                                                (i)

                                                paragraful introductiv se înlocuiește cu următorul text:
                                                „În cazul vehiculelor de sfârșit de serie care nu au fost omologate în conformitate cu Regulamentul (UE) 2017/1151 al Comisiei, dar sunt înmatriculate în 2020, fiecărui vehicul înmatriculat i se atribuie următoarele valori CO2 WLTP:”;

                                                (ii)

                                                se adaugă următorul paragraf:
                                                „În cazul vehiculelor de sfârșit de serie înmatriculate în 2021 și 2022, valorile CO2 WLTP care trebuie atribuite fiecăruia dintre aceste vehicule sunt cele determinate în conformitate cu alineatul (1a) litera (b) din prezentul articol.”

                        3.

                        Articolul 6a se modifică după cum urmează:

                                    (a)

                                    la alineatul (1), primul paragraf se înlocuiește cu următorul text:
                                    „Producătorii calculează emisiile de CO2 combinate sau, după caz, ponderate și combinate, determinate ca MCO2,
                                       measured, pentru fiecare vehicul utilitar ușor înmatriculat în 2020, în conformitate cu următoarele ecuații:

                                                (a)

                                                pentru vehiculele echipate numai cu motor cu ardere internă:
                                                ecuația pentru calcularea MCO2-ind prevăzută la punctul 3.2.3.2.4 al doilea paragraf din subanexa 7 a anexei XXI la Regulamentul (UE) 2017/1151, unde termenii MCO2-H și MCO2-L trebuie înlocuiți, pentru familia de interpolare respectivă, cu valorile MCO2,C,5 (combinate) preluate de la rubricile 2.5.1.1.3 (vehiculul H) și 2.5.1.2.3 (vehiculul L) din certificatul de omologare CE de tip, astfel cum se indică în modelul prevăzut în apendicele 4 la anexa I la Regulamentul (UE) 2017/1151;

                                                (b)

                                                pentru vehiculele electrice hibride fără încărcare externă (NOVC-HEV):
                                                ecuația: MCO2-measured = MCO2-L,C,5 + Kind x (MCO2-H,C,5 – MCO2-L,C,5)
                                                unde:

                                                            MCO2-L,C,5

                                                            este valoarea MCO2,C,5 (combinată) pentru familia de interpolare respectivă, preluată de la rubrica 2.5.1.2.3 din certificatul de omologare CE de tip, astfel cum se indică în modelul prevăzut în apendicele 4 la anexa I la Regulamentul (UE) 2017/1151;

                                                            Kind

                                                            este coeficientul de interpolare pentru vehiculul individual avut în vedere pentru ciclul de testare WLTP aplicabil, astfel cum se specifică la punctul 4.5.3 din subanexa 8 la anexa XXI la Regulamentul (UE) 2017/1151;

                                                            MCO2,C,5

                                                            este valoarea MCO2,C,5 (combinată) pentru familia de interpolare respectivă, preluată de la rubrica 2.5.1.1.3 din certificatul de omologare CE de tip, astfel cum se indică în modelul prevăzut în apendicele 4 la anexa I la Regulamentul (UE) 2017/1151;

                                                (c)

                                                pentru vehiculele electrice hibride cu încărcare externă (OVC-HEV):
                                                ecuația: MCO2-measured = MCO2-L,C,5 + Kind x (MCO2-H,C,5 – MCO2-L,C,5)
                                                unde:

                                                            MCO2-L,C,5, MCO2-H,C,5

                                                            se determină, pentru familia de interpolare respectivă, conform formulei stabilite la punctul 4.1.3.1 din subanexa 8 la anexa XXI la Regulamentul (UE) 2017/1151, unde termenul Mi,CDj se înlocuiește cu valoarea MCO2,CD (combinată) preluată de la rubrica 2.5.3.2 pentru vehiculul H și L, după caz, din certificatul de omologare CE de tip, iar termenul Mi,CS se înlocuiește cu valoarea MCO2,C,5 (combinată) preluată de la rubrica 2.5.3.1 din certificatul de omologare CE de tip pentru vehiculul H, L sau M, după caz;

                                                            Kind

                                                            este coeficientul de interpolare pentru vehiculul individual avut în vedere pentru ciclul de testare WLTP aplicabil, astfel cum este definit la punctul 4.5.3 din subanexa 8 la anexa XXI la Regulamentul (UE) 2017/1151.”;

                                    (b)

                                    se introduce următorul alineat (1a):

                                       „(1a)   În cazul în care la rubricile 2.5.1.1.3, 2.5.1.2.3, 2.5.3.1 sau 2.5.3.2 dintr-un certificat de omologare CE de tip se înregistrează mai multe măsurători, valoarea MCO2,C,5 sau MCO2,CD menționată la alineatul (1) se determină, în sensul prezentei dispoziții, după cum urmează:

                                                   (a)

                                                   în cazul unei măsurători: valoarea combinată înregistrată pentru testul 1;

                                                   (b)

                                                   în cazul a două măsurători: media celor două valori combinate înregistrate pentru testele 1 și 2;

                                                   (c)

                                                   în cazul a trei măsurători: media celor trei valori combinate înregistrate pentru testele 1, 2 și 3.”

                        4.

                        Anexa I se modifică după cum urmează:

                                    (a)

                                    la punctul 2.1, ultima teză din al doilea paragraf se înlocuiește cu următorul text:
                                    „În ceea ce privește vehiculele electrice hibride fără încărcare externă (NOVC‐HEV) și vehiculele electrice hibride cu încărcare externă (OVC-HEV), valorile CO2 NEDC care trebuie utilizate ca referință în sensul secțiunii 3 se determină prin teste fizice ale vehiculului și nu prin simulări efectuate cu instrumentul de corelare. Măsurătorile fizice se efectuează în conformitate cu dispozițiile relevante privind testele fizice ale vehiculelor prevăzute în prezenta anexă. Datele de intrare pentru testele fizice ale vehiculului se determină și se prezintă autorității de omologare de tip sau, după caz, serviciului tehnic, în conformitate cu punctul 2.4”;

                                    (b)

                                    la punctul 2.2a, litera (a) se înlocuiește cu următorul text:
                                    „(a) Corecția rezultatelor testelor WLTP pentru emisiile masice de CO2 în conformitate cu apendicele 2 la subanexa 6 și cu apendicele 2 la subanexa 8 la anexa XXI la Regulamentul (UE) 2017/1151 se aplică tuturor rezultatelor acestor teste, fără a se aduce atingere dispozițiilor de la punctul 3.4.4 litera (a) din apendicele 2 la subanexa 6 și de la punctul 1.1.4 litera (a) din apendicele 2 la subanexa 8 la anexa XXI la regulamentul menționat;”;

                                    (c)

                                    la punctul 2.4, tabelul 1 se modifică după cum urmează:

                                                (i)

                                                la rubrica 24, textul din a doua coloană, intitulată „Parametri de intrare pentru instrumentul de corelare”, se înlocuiește cu textul „Capacitatea bateriei de serviciu”;

                                                (ii)

                                                rubricile 38-41 se înlocuiesc cu următorul text:

                                                            „38

                                                            Valoarea CO2 WLTP pentru faza 1 (valoarea în mod de funcționare cu menținere de sarcină pentru NOVC și OVC-HEV)

                                                            gCO2/km

                                                            Rubrica 2.1.1.2.1.
                                                            din apendicele 8a la anexa I la Regulamentul (UE) 2017/1151

                                                               Valoarea măsurată necorectată MCO2,p,1 din faza joasă

                                                            39

                                                            Valoarea CO2 WLTP pentru faza 2 (valoarea în mod de funcționare cu menținere de sarcină pentru NOVC și OVC-HEV)

                                                            gCO2/km

                                                            Idem

                                                               Valoarea măsurată necorectată MCO2,p,1 din faza medie

                                                            40

                                                            Valoarea CO2 WLTP pentru faza 3 (valoarea în mod de funcționare cu menținere de sarcină pentru NOVC și OVC-HEV)

                                                            gCO2/km

                                                            Idem

                                                               Valoarea măsurată necorectată MCO2,p,1 din faza înaltă

                                                            41

                                                            Valoarea CO2 WLTP pentru faza 4 (valoarea în mod de funcționare cu menținere de sarcină pentru NOVC și OVC-HEV)

                                                            gCO2/km

                                                            Idem

                                                                  Valoarea măsurată necorectată MCO2,p,1 din faza extra înaltă”

                                                (iii)

                                                la rubrica 60, textul din a doua coloană, intitulată „Parametri de intrare pentru instrumentul de corelare”, se înlocuiește cu textul „Curentul furnizat de alternator WLTP [convertor DC/DC – partea de joasă tensiune – pentru NOVC și OVC-HEV]”;

                                                (iv)

                                                la rubrica 61, textul din a doua coloană, intitulată „Parametri de intrare pentru instrumentul de corelare”, se înlocuiește cu textul „Curentul bateriei de serviciu”;

                                                (v)

                                                rubrica 75 se elimină;

                                                (vi)

                                                rubrica 77 se înlocuiește cu următorul text:

                                                            „77

                                                            Valoarea CO2 WLTP măsurată și corectată (în mod de funcționare cu menținere de sarcină pentru NOVC și OVC-HEV) pentru vehiculele H și/sau L

                                                            g/km

                                                            Rubrica 2.1.1.2.1. din apendicele 8a la anexa I la Regulamentul (UE) 2017/1151

                                                               Emisiile de CO2 combinate măsurate pentru vehiculele H și L, după toate corecțiile aplicabile, MCO2,C,5
                                                               . În cazul testelor WLTP 2 și 3, se furnizează toate rezultatele măsurate (cu excepția vehiculelor NOVC și OVC-HEV, în cazul cărora se furnizează numai valoarea pentru omologarea de tip finală).”

                                                (vii)

                                                se adaugă următoarele rubrici 79-101:

                                                            „79

                                                            Rezultatele WLTP privind emisiile de CO2 în mod de funcționare cu consum de sarcină (combinate)

                                                            gCO2/km

                                                            punctul 2.5.3.2 din apendicele 4 la anexa I la Regulamentul (UE) 2017/1151

                                                               Emisiile masice combinate de CO2 în mod de funcționare cu consum de sarcină MCO2,CD (valori medii pentru testele 2 și 3) pentru testul de tipul I, calculate în conformitate cu punctul 4.1.2 din subanexa 8 la anexa XXI la Regulamentul (UE) 2017/1151 (numai OVC-HEV)

                                                            80

                                                            Emisiile de CO2 combinate ponderate în funcție de factorii de utilitate WLTP (măsurate)

                                                            gCO2/km

                                                            Calculate în conformitate cu punctul 4.1.3.1 din subanexa 8 la anexa XXI la Regulamentul (UE) 2017/1151

                                                               Rezultatele combinate ponderate calculate (măsurate), conform descrierii de la articolul 7a alineatul (1) litera (c) din prezentul regulament (numai OVC-HEV)

                                                            81

                                                            Emisiile de CO2 combinate ponderate în funcție de factorii de utilitate WLTP (declarate)

                                                            gCO2/km

                                                            Rubrica 2.5.3.3 din certificatul de omologare CE de tip

                                                               Rezultatele combinate ponderate calculate (declarate) preluate de la rubrica 2.5.3.3 a certificatului de omologare CE de tip (numai OVC-HEV)

                                                            82

                                                            Autonomia echivalentă în mod pur electric (EAER) WLTP combinată

                                                            km

                                                            Rubrica 2.5.3.7.2 (EAER) din certificatul de omologare CE de tip

                                                               Autonomia echivalentă în mod pur electric (EAER) combinată (numai OVC-HEV)

                                                            83

                                                            Numărul de ordine al ciclului de tranziție

                                                            -

                                                            Rubrica 2.1.1.4.1.4 din apendicele 8a la anexa I la Regulamentul (UE) 2017/1151

                                                               pentru OVC-HEV se indică numărul de ordine al ciclului de tranziție

                                                            84

                                                            Variația energiei electrice relative REECi pentru fiecare test în mod de funcționare cu consum de sarcină

                                                            -

                                                            Calculate în conformitate cu punctul 3.2.4.5.2 din subanexa 8 la anexa XXI la Regulamentul (UE) 2017/1151

                                                               A se indica REECi pentru fiecare test CD

                                                            85

                                                            Valoarea emisiilor de CO2 NEDC în mod de funcționare cu menținere de sarcină (declarată, condiția B)

                                                            gCO2/km

                                                            Fișa de informații [apendicele 3 la anexa I la Regulamentul (UE) 2017/1151]
                                                            (pentru NOVC-HEV rubrica 3.5.7.2.1; pentru OVC-HEV rubrica 3.5.7.2.2)

                                                               Declarația OEM

                                                               pentru NOVC-HEV: valoarea CO2 NEDC combinată declarată; pentru OVC-HEV: emisii masice de CO2 combinate declarate în mod de funcționare cu menținere de sarcină (condiția B NEDC).

                                                            86

                                                            Valoarea emisiilor de CO2 NEDC în mod de funcționare cu consum de sarcină (declarată, condiția A)

                                                            gCO2/km

                                                            Fișa de informații [rubrica 3.5.7.2.3 din apendicele 3 la anexa I la Regulamentul (UE) 2017/1151]

                                                               Emisiile de CO2 CD combinate, declarația OEM (numai OVC-HEV)

                                                            87

                                                            Emisiile de CO2 NEDC combinate ponderate (declarate)

                                                            gCO2/km

                                                            Declarația OEM

                                                               Declarația OEM (numai OVC-HEV)

                                                            88

                                                            Autonomia electrică NEDC pentru OVC-HEV (declarată)

                                                            km

                                                            Declarația OEM

                                                               Declarația OEM (numai OVC-HEV)

                                                            89

                                                            Factorul KCO2 pentru corecția în mod de funcționare cu menținere de sarcină

                                                            (g/km)/(Wh/km)

                                                            apendicele 2 punctul 2.3.2 din subanexa 8 la anexa XXI la Regulamentul (UE) 2017/1151

                                                               Coeficientul de corecție RCB a emisiilor masice de CO2 pentru NOVC și OVC-HEV

                                                            90

                                                            Configurația vehiculului hibrid (P0, P1, P2, P2 planetar, P3 sau P4) (***)

                                                            -

                                                               Vehiculul are o mașină electrică pentru propulsia vehiculului și generarea de energie electrică în P0, P1, P2, P2 planetar, P3 sau P4 sau o combinație a acestora?

                                                               Declarația OEM

                                                            91

                                                            Producția maximă de energie a fiecărei mașini electrice (P0, P1, P2, P2 planetar, P3 sau P4) (***)

                                                            kW

                                                            Punctul 3.3.1.1.1 din apendicele 3 la anexa I la Regulamentul (UE) 2017/1151

                                                               Declarația OEM

                                                            92

                                                            Cuplu maxim dezvoltat pentru fiecare mașină electrică (P0, P1, P2, P2 planetar, P3 sau P4) (***)

                                                            Nm

                                                               Declarația OEM

                                                            93

                                                            Pentru fiecare mașină electrică, raportul dintre turația mașinii electrice și turația de referință (P0, P1, P2, P2 planetar, P3 sau P4) (***)

                                                            -

                                                               Declarația OEM

                                                            94

                                                            Capacitatea SRSEE de tracțiune

                                                            Ah

                                                            Punctul 3.3.2.3 din apendicele 3 la anexa I la Regulamentul (UE) 2017/1151

                                                               Declarația OEM

                                                            95

                                                            Curentul SRSEE de tracțiune

                                                            A

                                                            Apendicele 3 la subanexa 8 la anexa XXI la Regulamentul (UE) 2017/1151

                                                               Valorile seriei de timp la 20 Hz utilizate pentru test(e), reeșantionate la 1 Hz

                                                            96

                                                            Tipul de tehnologie al SRSEE de tracțiune

                                                            -

                                                            Punctul 1.1.10 din apendicele 8a la anexa I la Regulamentul (UE) 2017/1151

                                                               Declarația OEM

                                                            97

                                                            Starea inițială de încărcare a SRSEE de tracțiune

                                                            %

                                                               Declarația OEM

                                                            98

                                                            Număr de celule SRSEE

                                                            Punctul 3.3.2.1 din apendicele 3 la anexa I la Regulamentul (UE) 2017/1151

                                                               Declarația OEM

                                                            99

                                                            Valoarea nominală/seria de timp a tensiunii SRSEE de tracțiune

                                                            V

                                                            Apendicele 3 la subanexa 8 la anexa XXI la Regulamentul (UE) 2017/1151

                                                               Valorile nominale sau seriile de timp utilizate pentru test (minimum 20 Hz)

                                                            100

                                                            Funcția de rulare liberă cu motorul la ralanti

                                                            -

                                                            Da/Nu

                                                               Vehiculul are funcția de rulare liberă cu motorul la ralanti (care permite motorului să funcționeze la ralanti în timpul rulării libere a vehiculului pentru a economisi combustibil)?

                                                            101

                                                            Funcția de rulare liberă cu motorul oprit

                                                            -

                                                            Da/Nu

                                                               Vehiculul are funcția de rulare liberă cu motorul oprit (care permite oprirea motorului în timpul rulării libere a vehiculului pentru a economisi combustibil)?

                                    (d)

                                    la punctul 4.2.1.4.2 al doilea alineat se adaugă următoarea teză:
                                    „În privința literei (d), în cazul în care coeficienții de rezistență la înaintare pentru familia de matrice de rezistențe la înaintarea pe drum au fost determinați în conformitate cu punctul 2.3.8.2.1 litera (a), coeficienții de rezistență la înaintare pentru vehiculul individual se pot determina în conformitate cu formulele de la punctul 4.2.1.5 al doilea paragraf.”

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Articolul 1 punctul 4 litera (c) se aplică de la 1 ianuarie 2020.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 octombrie 2019.

                  Pentru Comisie

                  Președintele

               Jean-Claude JUNCKER

            (1)  JO L 145, 31.5.2011, p. 1.

            (2)  Regulamentul (CE) nr. 595/2009 al Parlamentului European și al Consiliului din 18 iunie 2009 privind omologarea de tip a autovehiculelor și a motoarelor cu privire la emisiile provenite de la vehicule grele (Euro VI) și accesul la informații privind repararea și întreținerea vehiculelor și de modificare a Regulamentului (CE) nr. 715/2007 și a Directivei 2007/46/CE și de abrogare a Directivelor 80/1269/CEE, 2005/55/CE și 2005/78/CE (JO L 188, 18.7.2009, p. 1).

            (3)  Regulamentul (UE) 2019/631 al Parlamentului European și al Consiliului din 17 aprilie 2019 de stabilire a standardelor de performanță privind emisiile de CO2 pentru autoturismele noi și pentru vehiculele utilitare ușoare noi și de abrogare a Regulamentelor (CE) nr. 443/2009 și (UE) nr. 510/2011 (JO L 111, 25.4.2019, p. 13).

            (4)  Regulamentul de punere în aplicare (UE) 2017/1152 al Comisiei din 2 iunie 2017 de stabilire a metodologiei de determinare a parametrilor de corelare necesari pentru a reflecta schimbarea procedurii reglementare de testare pentru vehiculele utilitare ușoare și de modificare a Regulamentului de punere în aplicare (UE) nr. 293/2012 (JO L 175, 7.7.2017, p. 644).

            (5)  Regulamentul (UE) 2017/1151 al Comisiei din 1 iunie 2017 de completare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor, de modificare a Directivei 2007/46/CE a Parlamentului European și a Consiliului, a Regulamentului (CE) nr. 692/2008 al Comisiei și a Regulamentului (UE) nr. 1230/2012 al Comisiei și de abrogare a Regulamentului (CE) nr. 692/2008 al Comisiei (JO L 175, 7.7.2017, p. 1).

            (6)  Regulamentul (UE) nr. 582/2011 al Comisiei din 25 mai 2011 de punere în aplicare și de modificare a Regulamentului (CE) nr. 595/2009 al Parlamentului European și al Consiliului cu privire la emisiile provenite de la vehicule grele (Euro VI) și de modificare a anexelor I și III la Directiva 2007/46/CE a Parlamentului European și a Consiliului (JO L 167, 25.6.2011, p. 1).

            (***)  P0: mașina electrică este conectată la cureaua de transmisie a motorului; prin urmare, turația motorului este turația de referință;
         P1: mașina electrică este conectată la arborele cotit al motorului; prin urmare, turația motorului este turația de referință;
         P2: mașina electrică este montată imediat în amonte față de transmisie (cutie de viteze sau transmisie cu variație continuă); prin urmare, turația transmisiei de intrare este turația de referință;
         P2 planetar: mașina electrică este conectată la componenta unui angrenaj planetar care nu este conectată la motorul cu ardere internă sau la părțile de transmisie finală, componentă denumită aici partea angrenajului planetar. În acest caz, raportul de turație care trebuie specificat este raportul dintre turația mașinii electrice și turația părții angrenajului planetar (turația de referință), care reflectă efectul de amplificare/reducere a turației al unui angrenaj de reducție;
         P3: mașina electrică este imediat în amonte față de transmisia finală a unei axe motoare, prin urmare turația transmisiei finale de intrare este turația de referință (aceasta include mașinile electrice montate pe componenta unui angrenaj planetar pe partea transmisiei finale). Un vehicul poate avea până la două mașini P3 [una pentru axa față (P3a) și una pentru axa spate (P3b)];
         P4: mașina electrică este în aval față de transmisia finală; prin urmare, turația roții este turația de referință. Un vehicul poate avea cel mult patru motoare P4 (câte unul pentru fiecare roată, unde P4a indică roțile din față și P4b roțile din spate).
         Specificațiile suplimentare ale acestor date de intrare se furnizează în modelul de date de intrare pentru instrumentul de corelare.”;